Drög að frumvarpi um til breytinga á ýmsum lögum vegna alþjóðasamþykktar um vinnu við fiskveiðar Samgöngu - og sveitarstjórnarráðuneytið Drög að frumvarpi til laga Málefnasvið : Samgöngu - og fjarskiptamál Niðurstöður í vinnslu Umsagnarfrestur er liðinn ( 30.08.2019 – 16.09.2019 ) . Umsagnir voru birtar jafnóðum og þær bárust . Skoða umsagnir . Niðurstöður samráðsins verða birtar þegar unnið hefur verið úr þeim ábendingum og athugasemdum sem bárust . Frumvarpi þessu er ætlað að gera nauðsynlegar breytingar á lögum til að mæta kröfum 188. samþykktar Alþjóðavinnumálastofnunarinnar . Kröfur ILO 188 eru að mestu leyti uppfylltar í íslenskum rétti en þá þætti sem ekki teljast uppfylltir er stefnt að því að innleiða með frumvarpi þessu og eftir atvikum með reglugerðarsetningu . Þá er gerð tillaga um tvö ný ákvæði í lög nr. 30 / 2007 um áhafnir íslenskra fiskiskipa , varðskipa , skemmtibáta og annarra skipa . Í fyrsta lagi ný grein , 3. gr. a , sem kveður á um að fyrirtæki sem sinna skráningar - og ráðningarþjónustu skipverja á fiskiskipum starfi í samræmi við viðurkennd gæðastjórnunarkerfi að fengnu leyfi frá Samgöngustofu . Þjónustan skal vera skilvirk , fullnægjandi , áreiðanleg , skipverjum að kostnaðarlausu og til þess fallin að sjómenn geti fengið störf um borð í skipum . Gildistími heilbrigðisvottorða skipverja á skipum , sem eru 24 metrar að lengd eða lengri , eða eru að jafnaði á sjó í þrjá daga eða lengur , skal vera að hámarki tvö ár . Það er ánægjulegt að loksins sé hafin innleiðing á ILO samþykktinni C188 og tilskipun EU 2017 / 159 . Til að samþykktin og tilskipunin væru sem aðgengilegust tel ég nauðsyn að hún hefði verið innleidd í heild sinni en ekki samansett frá fjölda laga og reglugerða . Slíkt veldur einungis ruglingi fyrir þá sem þurfa að vinna í samræmi við þessa samþykkt og tilskipun . Hvað varðar breytingar á lögum um áhafnir íslenskra fiskiskipa , varðskipa , skemmtibáta og annarra skipa nr. 30 / 2007 vil ég gera athugasemd við 2. gr. varðandi skráningar - og ráðningarþjónustu skipverja á fiskiskipum . Frumvarpsdrögin innihalda að öllu leiti grein 22 í C188 og grein 20 í tilskipuninni að einum mikilvægum þætti undanskyldum . Það er liður 3 ( a ) í áðurnefndri samþykkt og tilskipun en þar er fjallað um að stjórnvald tryggi að bannað sé að skráningar - og ráðningarþjónustur haldi skrár eða lista sem ætlaður er til að koma í veg fyrir eða hindra að sjómaður geti fengið starf .